Udbetaling+af+telefonpenge

= Forslag til den ordinære generalforsamling i Københavns Fødevarefællesskab d. 9/10 2010 = =   Forslag om udbetaling af telefonpenge til medlemmer af kollektivgruppe og arbejdsgrupper    = Bestyrelsen/Kollektivgruppen (herefter kaldet Kollektivgruppen) foreslår at kollektivgruppen gives bemyndigelse til at betale relevante medlemmer af Kollektivgruppen og arbejdsgrupper ”telefonpenge”. Begrundelsen herfor er at flere medlemmer af kollektivgruppen og arbejdsgrupperne har haft mange udgifter til både telefonsamtaler, kontorhold og forplejning ved mødeafholdelse. Kollektivgruppen foreslår, at det er medlemmerne af kollektivgruppen og arbejdsgrupperne selv, der to gange årligt internt vurderer, hvilke medlemmer der i løbet af året har haft udgifter til telefonsamtaler mm. og hvor store disse udgifter har været. Telefonpengebeløbet må ikke overstige 2000 kr. pr. person/ år. Pengene udbetales to gange årligt og bagudrettet. På den årlige ordinære generalforsamling fremlægges det under punktet "regnskab", hvor meget kollektivgruppen og arbejdsgrupperne har brugt på telefonpenge. Kollektivgruppen D. 17/9 2010